ANEXA NR. 1

CONTRACT DE PERFORMANŢĂ

(Anexă la Contractul individual de muncă nr. 1133/02.05.2006)

I. PĂRŢILE CONTRACTANTE

Art.1. În realizarea şi dezvoltarea atribuţiilor conducătorilor prevăzute de Legea nr.31/1990 republicată, actul constitutiv şi OUG nr.79/2001.

1. 
1. Societatea comercială DRUMURI MUNICIPALE S.A. Timişoara, cu sediul în localitatea Timişoara, str. Eternităţii nr.45 judeţul Timiş, înmatriculată la Oficiul Registrul Comerţului Timiş sub nr.J35/3475/1994, prin Consiliul  de Administraţie numit prin Hotararea Consiliului Local Timisoara, nr. 129/ 29.03.2005 reprezentat prin Romulus Popescu, membru in Consiliul de Administratie

şi

Conducătorul - Preşedintele Consiliului de Administraţie/ Directorul General -

· Domnul Cornel BOTA cetăţean român, domiciliat în localitatea Timişoara str.Glad nr.4, judeţul Timiş având cartea de identitate seria TM nr.010096 eliberat de Poliţia Timişoara

Se încheie prezentul contract de performanţă, anexă la contractul individual de muncă

II.       OBIECTUL CONTRACTULUI


Art.1.  În urma acordului de voinţă intervenit între părţi;


Consiliul de administraţie, încredinţează directorului general conducerea, organizarea şi gestionarea activităţii unităţii S.C. DRUMURI MUNICIPALE S.A.


Îl însărcinează cu îndeplinirea obiectivului şi a criteriilor de performanţă prevăzute în anexa la prezentul contract, în schimbul drepturilor salariale stabilite prin contractul individual de muncă..

III.     DURATA CONTRACTULUI


Art.2. Prezentul contract se încheie pe un termen echivalent cu termenul contractului individual de muncă al directorului general şi se revizuieşte anual, în termen de 30 de zile de la aprobarea bugetului de venituri şi cheltuieli ale unităţii S.C. DRUMURI MUNICIPALE S.A.

IV. DREPTURILE ŞI OBLIGAŢIILE DIRECTORULUI GENERAL


Art.3. Directorul general are următoarele drepturi:

(1) Primirea unui salariu de bază de 3000 LEI stabilit prin contractul individual de muncă, ţinându-se seama de volumul şi importanţa activităţii. Salariul de bază se majorează anual cu coeficientul de creştere salarială pe unitate conform contractului colectiv de muncă, dar nu mai mult de nivelul prevăzut de lege;

(2) Acordarea lunar, pe lângă salariul de bază, al unui spor de vechime de 25% şi a unei indemnizaţii de 25%.

(3) După aprobarea bilanţului contabil anual, condiţionat de realizarea obiectivului şi a criteriilor prevăzute în lista anexă la prezentul contract, directorului general i se poate acorda un premiu anual de până la 12 salarii de bază lunare.

(4) Drepturile salariale cuvenite directorului general se acordă integral, în fiecare lună, numai dacă obiectivul şi criteriile de performanţă fixate prin anexa la prezentul, sunt îndeplinite cumulat de la data semnării prezentului contract. Dacă obiectivul şi criteriile de performanţă stabilite prin anexă la prezentul nu sunt îndeplinite conform prezentului alineat, drepturile salariale cuvenite directorului general se diminuează proporţional cu gradul de neîndeplinire a obiectivului şi criteriilor, dar nu mai mult de 30% din salariul de bază excepţie făcând cazurile în care neîndeplinireile sunt justificate şi cauzele sunt independente de performanţele manageriale.

(5) Drept de informare nelimitată asupra activităţii societăţii comerciale, având acces la toate documentele.

(6) Decontarea, pe baza documentelor justificative, a cheltuielilor de cazare, diurna, transport şi a altor cheltuieli, pentru deplasările în interes de serviciu în ţară şi în străinătate, în limitele stabilite prin bugetele anuale.

(7) Folosinţa de autoturism, cu sau fără şofer, din dotarea societăţii comerciale pentru deplasări în interesul serviciului.

(8) Asigurarea pentru accidente de muncă, boli şi deces în legătură cu activitatea profesională.

(9) Echipament de protecţie corespunzător profilului de activitate a societăţii comerciale.

Art.4. – Directorul general are obligaţiile prevăzute de lege, în care sens este dator:

(1) Să aducă la îndeplinire obiectivul şi criteriile de performanţă prevăzute în anexă, care face parte integrantă din prezentul contract.

(2) Să transmită lunar Consiliului Local Timişoara până la 25 a fiecărei luni, situaţia privind cheltuielile cu salariile realizate în luna anterioară şi cumulat de la începutul anului, structura fondului de salarii, inclusiv fondul de salarii pentru directorul general şi situaţia obiectivului şi a criteriilor de performanţă, însoţite de o analiză a cauzelor nerealizării acestora, dacă este cazul.

(3) Să nu cesioneze prezentul contract altei persoane.

(4) Să participe la cursuri de specializare organizate în ţară sau, după caz, în străinătate.

Art.5 – Pentru îndeplinirea obligaţiilor prevăzute la art.4, directorul general are la dispoziţie următoarele prerogative:

a) conduce nemijlocit şi efectiv întreaga activitate a societăţii;

b) selectează, angajează şi concediază personalul salariat, cu respectarea prevederilor legislaţiei muncii şi a contractului colectiv de muncă;

c) negociază contractul colectiv de muncă şi contractele individuale de muncă;

d) reprezintă societatea în relaţiile cu terţe persoane fizice sa juridice;

e) încheie actele juridice, în numele şi pe seama societăţii comerciale , conform legii;

f) alte prerogative încredinţate de Consiliul de administraţie al societăţii, de Consiliul Local Timişoara, după caz, sau prevăzute de lege;

g) încheie contracte de performanţă cu persoanele care ocupă funcţii de conducere în cadrul societăţii;

h) urmăreşte modul de acordare a drepturilor salariale lunare cuvenite celorlalte persoane cu funcţii de conducere din cadrul societăţii;
V. DREPTURILE ŞI OBLIGAŢIILE CONSILIULUI DE ADMINISTRAŢIE 

Art.6 – Consiliul de administraţie are următoarele obligaţii:

(1) Să asigure directorului general deplina libertate în conducerea, organizarea şi gestionarea activităţii societăţii comerciale, în limitele prevăzute de lege, de Regulamentul de organizare şi funcţionare a societăţii şi de prezentul contract;

(2) Să asigure directorului general toate drepturile cuvenite potrivit dispoziţiilor prezentului contract;


Art.7 – Consiliul de administraţie are următoarele drepturi:

(1) să dispună măsuri de diminuare a drepturilor salariale ale directorului general, conform celor stabilite prin anexa la prezentul contract.

VI. 
OBIECTIVELE ŞI CRITERIILE DE PERFORMANŢĂ


Art.8. Obiectivul şi criteriile de performanţă ale directorului general sunt cele prevăzute în anexa care face parte integrantă din prezentul contract.

VII. LOIALITATE, CONFIDENŢIALITATE

Art.9 – Directorul general este obligat:

(1) să-şi folosescă întreaga capacitate de muncă în interesul societăţii comerciale, comportându-se ca un bun manager;

(2) pe toată durata prezentului contract directorul general este obligat să păstreze confidenţialitatea datelor şi informaţiilor referitoare la activitatea societăţii comerciale, care sunt prezentate cu acest caracter.

VII. RĂSPUNDEREA PĂRŢILOR

Art.10 – Pentru neîndeplinirea sau îndeplinirea necorespunzătoare a obligaţiilor prevăzute în prezentul contract părţile răspund potrivit legislaţiei în vigoare. Forţa majoră apără părţile de răspundere potrivit prevederilor Codului civil.


Art.11 – Aprecierea activităţii directorului general se face prin analizarea gradului global de îndeplinire a obiectivului şi criteriilor de performanţă stabilite prin anexă la prezentul contract.

VIII.  MODIFICAREA CONTRACTULUI


Art.12.  Prevederile prezentului contract pot fi modificate, după o prealabilă notificare, cu acordul ambelor părţi, prin act adiţional.

IX. ÎNCETAREA CONTRACTULUI


Art.13. Părţile semnatare ale prezentului contract stabilesc că acesta îşi poate înceta efectele în una sau mai multe din următoarele situaţii:

(1) la data încetării contractului individual de muncă a directorului general;

(2) schimbarea din funcţie a directorului general;

(3) renunţarea directorului general la mandatul încredinţat;

(4) acordul de voinţă al părţilor semnatare;

(5) decesul;

(6) punerea sub interdicţie judecătorească a directorului general;


În cazul încetării contractului, directorului general – cu excepţia cazului de la pct.(5) din prezentul articol, acesta este obligat să înapoieze deândată unităţii S.C. DRUMURI MUNICIPALE S.A. toate actele şi documentele deţinute în exercitarea atribuţiilor sale.

X. LITIGII

Art.14 – Litigiile izvorâte din închiderea, executarea, modificarea, încetarea şi interpretarea clauzelor prezentului contract se rezolvă pe cale amiabilă. Dacă acest lucru nu va fi posibil, litigiile vor fi soluţionate la instanţele judecătoreşti de drept comun competente .

XI. DISPOZIŢII FINALE
Art.15 – Directorul general are dreptul să solicite mediere, consultanţa sau alte măsuri de protecţie din partea autorităţilor locale, confederaţiei, federaţiei sau organizaţiei patronale sau profesionale din care face parte societatea comercială în soluţionarea situaţiilor conflictuale cu sindicatele sau cu alte organizaţii, autorităţii sau instituţii legal constituite.

Art.16 – La încetarea contractului în condiţiile art.13, pct.(2), (3) ori (4) unitatea S.C. DRUMURI MUNICIPALE S.A. la cererea fostului director general, va asigura un loc de muncă în societatea comercială pe un post corespunzător pregătirii sale profesionale.

Art.17 – Prevederile prezentului contract se completează cu dispoziţiile  Codului Comercial şi ale Codului civil, aplicabile.

Art.18 – Prezentul contract intră în vigoare la data semnării lui de către părţi. Contractul se depune, împreună cu semnăturile părţilor, spre înregistrare la oficiul registrului comerţului în a cărei rază teritorială se află sediul unităţii S.C. DRUMURI MUNICIPALE S.A., în termen de 15 zile de la semnare.

Încheiat astăzi,  

2006,         în Timişoara.


Consiliul de Administraţie               

Director general,,

  al SC DRUMURI MUNICIPALE SA        

Dl. Cornel BOTA

        prin   Romulus POPESCU

_____________________________
                              _______________________            
